Դեդփուլ 2 (ֆիլմ)

«Դեդփուլ 2» (անգլ.՝ Deadpool 2), 2018 թվականին թողարկվելիք ամերիկյան սուպերհերոսական ֆիլմ, որը հիմնված է Marvel Comics հրատարակչության համանուն կոմիքսների վրա։ 2016 թվականի ֆիլմի շարունակությունն է և «Իքս մարդիկ» ֆիլմաշարի 12-րդ ֆիլմը։ Ֆիլմի ռեժիսուրը Դևիդ Լիտչն է, սցենարի հեղինակները՝ Ռետտ Ռիզը, Պոլ Վերնիկը և Դրյու Հոդդարդը։ Գլխավոր դերերում՝ Ռայան Ռեյնոլդս, Մորենա Բաքարին, Տի Ջեյ Միլլեր, Լեսլի Ագամս, Բրիաննա Հիլդեբրանդ, Ստեֆան Կապիչիչ, Զազի Բիթց, Ջոշ Բրոլին և Ջեք Քեսի։
«Դեդփուլի» շարունակությունն ստեղծելու ծրագրեր եղել են դեռ նախքան առաջին ֆիլմի թողարկումը և հաստատվել են 2016 թվականի փետրվարին։ Ռայնոլդսի նախնական ստեղծագործական խումբը, որում ընդգրկված էին Ռիզը, Վերնիկը և ռեժիսոր Տիմ Միլլերը, ցանկանում էր վերադառնալ սիքվելին, սակայն Միլլերը 2016 թվականի հոկտեմբերին լքեց նախագիծը Ռեյնոլդսի հետ ստեղծագործական տարաձայնությունների պատճառով, և շուտով նրան փոխարինեց Լիտչի հետ։ Դրյու Հոդդարդը, ով նույնպես հավակնում էր զբաղեցնել ռեժիսորի աթոռը, արդյունքում միացավ նախագծին որպես սցենարի գծով խորհրդատու։ Մեծ լսումներ տեղի ունեցան Քեյբլի դերակատարի ընտրության համար, և վերջում այդ դերն ստացավ Ջոշ Բրոլինը։ Նկարահանումներն սկսվել են 2017 թվականի հունիսին Բրիտանական Կոլումբիայում (Կանադա)։
Ֆիլմը կթողարկվի 2018 թվականի հունիսի 1-ին։


== Դերասանական կազմ ==
Ռայան Ռեյնոլդսը Ուեյդ Ուիլսոնի / Դեդփուլի դերում, շատախոս վարձու մարդասպան, ով արագ բուժվելու գերբնական հատկություններ ունի, սակայն ռեգեներատորային մուտացիայից հետո նրա արտաքինը այլանդակվել է։
Մորենա Բաքարինը «Քոփիքեյթի» դերում՝ Ուիլսոնի ուղեկիցն ու հարսնացուն։
Տի Ջեյ Միլլերը «Ուիլս»-ի դերում՝ Ուիլսոնի լավագույն ընկերը, բարի տեր, որտեղ շատ հաճախ վարձկաններ են այցելում։
Լեսլի Ագգամսը «Կույր Էլ»-ի դերում՝ ծեր կույր կին, որը ժամանակավորապես Դեդփուլի հարևանուհին էր։
Բրիաննա Հիլդեբրանդը «Գերձայնային Ուորհեդի» դերում՝ Իքս մարդկանց՝ մուտացիայի ենթարկված դեռահաս աշակերտը, որը կարողանում է ատոմային պայթյուններ իրականացնել իր մարմնի օգնությամբ։
Ստեֆան Կապիչիչը «Պյոտր Ռասպուտինի / Կոլոսսի» դերում՝ Իքս մարդկանց խմբի անդամ, իր ողջ մարմինն օրգանական պողպատ դարձնելու գերհատկությամբ։
Զազի Բիտց «Նինա Տուրմանի / Դոմինոի» դերում՝ վարձու մարդասպան հաջողությունը կառավարելու մուտացիոն ուժով։
Ջոշ Բրոլին «Նատաննա Սամմերսի / Քեյբլի» դերում՝ ժամանակի մեջ ճանապարհորդող զինվոր, որը շատ բաներով հակասում է Դեդփուլին։ Բրոլինը պայմանագիր է ստորագրել չորս ֆիլմի համար, որպեսզի մարմնավորի այդ կերպարին։
Ջեք Քեսին «Սև Թոմ Քեսիդիի» դերում՝ մուտանտ, որը կարող է կառավարել էներգիան բույսերի շնորհիվ։Բացի դրանից Կարան Սոնին վերադարձել է տաքսիստ Դոպինդերի դերին։ Սիորի Կուցունան բանալի դեր է ստացել։


== Արտադրություն ==


=== Մշակում ===
Պրոդյուսեր Սայմոն Կինբերգը 2015 թվականի սեպտեմբերին հայտնել է, որ նախատեսվում է նկարահանել առաջին ֆիլմի շարունակությունը, որը էկրան կբարձրանա 2016 թվականի փետրվարին։ Գաղափարներից մեկն այն էր, որ ֆիլմում հայտնվի Քեյբլի կերպարը, որին նախկինում ցանկանում էին ընդգրկել «Իքս մարդիկ։ Անցած ապագայի օրերը» ֆիլմում, իսկ մինչ այդ՝ «Դեդփուլի» առաջին մասում։ Քեյբլի ընդգրկումը պոտենցիալ շարունակության մեջ հաստատել է հենց ինքը՝ Դեդփուլը՝ այդ մասին ասելով առաջին ֆիլմի ենթագրերից հետո ցուցադրվող տեսարանում։ Նաև համարվում էր, թե Դոմինոն, որը կոմիքսներում Քեյբլի հետ կապ ուներ, կհայտնվի շարունակության մեջ։ 20th Century Fox-ը թույլատրել է սիքվելի նկարահանումը, իսկ սցենարիստներ Ռետտ Ռիզը և Պոլ Վերնիկը վերադարձել են իրենց աշխատանքին։ Չնայած ռեժիսոր Թիմ Միլլերը և պրոդյուսեր Ռայան Ռեյնոլդսը այդ ժամանակ դեռ չէին ընդունվել սիքվելի համար, Fox-ը մտադիր էր պահպանել առաջին ֆիլմի ստեղծագործական խումբը։ Միլլերի և Ռայնոլդսի մասնակցությունը հաստատվել է CinemaCon-ում 2016 թվականի ապրիլին, սակայն Միլլերը դեռ պաշտոնապես չէր ստորագրել համաձայնագիրը, որպեսզի ուղղություն տա սիքվելին։

2016 թվականի հունիսին Կինբերգը ասել է, որ Վերնիկը և Ռիզը սցենարը կավարտեն շատ շուտ, և որ նկարահանումները կսկսվեն 2017 թվականի սկզբին։ Հոկտեմբերի վերջին Միլլերը լքեց նախագիծը Ռեյնոլդի հետ ունեցած ստեղծագործական տարաձայնությունների պատճառով։ Մեկ ամիս անց Ռեյնոլդսը Միլլերի հեռացման մասին ասոլ է. «Այն ամենը, ինչ ես կարող եմ ավելացնել. ես անձամբ շատ տխուր եմ, որ նա գնացել է։ Տիմը շատ տաղանդավոր է, և ոչ ոք այդքան երկար չէր աշխատել «Դեդփուլ»-ի վրա, որքան նա»։ Միլլերի գնալուց մեկ շաբաթ անց Fox-ը դիտարկել է Դևիդ Լիտչին, Դրյու Հոդդարդին, Մագնուս Մարտենսին և Ռուպերտ Սանդերսին ռեժիսորի դերում։ Լիտչը առաջատար է հանդիսանում այդ հարցում և պայմանագիր կնքեց մեկ ամիս անց։


=== Նկարահանումների նախապատրաստումներ ===
Այդ ժամանակ Fox-ը և պրոդյուսերները նոր ռեժիսոր էին փնտրում երրորդ ֆիլմի համար, որը դեռ գտնվում էր մշակման փուլում։ 2017 թվականի հունվարին Ռիզը և Վերնիկը հայտնեցին Deadline պորտալին այն մասին, որ շարունակությունը դեռ կլինի, այն կնկարահանեն 2017 թվականում, և դա կլինի սոլո ֆիլմ, որը նաև կհաստատի, որ Կոլոսսը, Գերձայնային Ուորհեդը և տաքսիստ Դոպինդերը դեռ կվերադառնան։ Այդ նույն զեկուցման մեջ նշվել էր, որ Քեյբլի ծագման պատմությունը չի ադապտացվի սիքվելի մեջ։ 2017 թվականի փետրվարին տեղեկացվել է, որ Դրյու Հոդդարդը և Ռեյնոլդսը աշխատել են սցենարի վրա Ռիզի և Վերնիկի հետ։ Պրոդյուսեր Սայմոն Կինբերգը հաստատել է, որ ֆիլմը կթողարկվի 2018 թվականին։


==== Քասթինգ ====
2016 թվականի հոկտեմբերին հայտնել են այն մասին, որ Լիզզի Կապլանը, Մերի Էլիզաբեթ Ուինսթեդը, Սիեննա Միլլերը, Սոֆյա Բուտելլան, Ստեֆանի Սիգմանը, Սիլվիա Հուկսը, Ռուբի Ռոուզը, Մակքենզի Դևիսը, Իվ Հյուսոնը և Քելլի Ռորբախը դիտարկվել են «Դոմինոյի» դերի համար ։ Պրոդյուսերները նաև հետաքրքրված էին նրանով, որ դերը տան սևամորթ կամ լատինաամերիկացի դերասանուհու։ 2017 թվականի մարտին Ռեյնոլդսը հայտարարեց, որ Դոմինոյի դերը ֆիլմում կկատարի Զազի Բիտցը։ Այդ նույն ամսում Մորենա Բակկարինը հայտնեց իր ցանկությունը կրկին կատարելու Վանեսսա Կարլայլի դեր և վերլուծման ենթարկել իր կերպարի վերածվելը Քոփիքեյթի։ Մի քանի շաբաթ անց հայտնի դարձավ, որ Քեյբլի դերը ստացել է Ջոշ Բրոլինը։ Մեկ շաբաթ անց Լեսլի Ագգամսը հաստատեց այն փաստը, որ ինքը կրկին կստանձնի Կույր Էլի դերը։ Հունիսին Սիորի Կուցունան նույնպես դեր ստացավ ֆիլմում։


=== Նկարահանումներ ===
Նախնական նկարահանումները մեկնարկվել են 2017 թվականի հունիսի 17-ին Կանադայում՝ Հեթլի ամրոցի մոտ, որը հայտնի է նրանով, որ «Իքս Մարդիկ» ֆիլմերի մեջ օգտագործել են որպես Իքսերի առանձնատուն։ Հիմնական նկարահանումները սկսվել են հունիսի 26-ին Վանկուվերում և ծրագրում են կատարել այն մինչև հոկտեմբերի 6-ը։ Ջոնաթան Սելան հանդես է գալիս որպես օպերատոր։


== Սաունդթրեք ==
Junkie XL-ը՝ առաջին ֆիլմի կոմպոզիտորը, որոշեց չմասնակցել սիքվելի ստեղծմանը Միլլերի հեռանալու պատճառով։


== Թողարկում ==
«Դեդփուլ 2»-ն էկրան կբարձրանա 2018 թվականի հունիսի 1-ին։


=== Մարքեթինգ ===
Fox-ը CineEurope 2017-ում ներկայացնելու համար Ռայնոլդսը հունիսին տեսահաղորդագրություն է նկարահանում՝ հագնելով Դեդփուլի համազգեստը։


== Շարունակություն ==
Մինչ 2016 թվականի նոյեմբեր Fox-ը ծրագրել էր երրորդ ֆիլմը, որտեղ, ինչպես ասում էին, ընդգրկվել է Իքս Ուժի խումբը։ Երբ հաստատվեց, որ Լիտչը կլինի «Դեդփուլ 2»-ի ռեժիսորը, պարզվեց, որ Fox-ը առանձին ռեժիսոր էր փնտրում երրորդ ֆիլմի նկարահանման համար։


== Ծանոթագրություններ ==